A Debrecennek volt egy egységes javaslata, de a többi csapat leszavazta azt. A járvány miatt többmilliós bevételkiesést szenvednek el a klubok.

A következő éveket is a járvány okozta válság fogja meghatározni a futballban. Egyesek szerint nem lesznek nagy igazolások, a játékosok piaci értéke is visszaesik. Szlovákiában egy topcsapat már bedőlt, míg itthon leszavazták az egységes fizetéscsökkentést.

A Debrecen ügyvezetője, Róka Géza szerint eddig nem merült fel az MLSZ-ben a bajnokság lezárása.

A játékosok azonnal elfogadták a szerződésmódosítást, ami három hónapra szól.

A Csakfoci.hu információi szerint az NB II.-ben szereplő Siófok futballistái továbbra sem tudnak megállapodni a klubtulajdonossal a fizetések csökkentéséről.

György Tamás először 60-70 százalékos bércsökkentést helyezett kilátásba, majd ezt 50 százalékra módosította, de ezt sem fogadták el a játékosok, akik maximum a bérük 30 százalékáról lennének hajlandóak lemondani.

A tulajdonos korábban úgy nyilatkozott, ha a játékosok nem fogadják el a fizetéscsökkentést, akkor csődbe megy a klub.

A koronavírus-járvány miatt kialakult helyzet miatt korábban több NB II.-es klub is bércsökkentést jelentett be, így tett a Nyíregyháza, a Győr, a Gyirmót és a Dorog is. Az első osztályban, az NB I.-ben is felmerült a kollektív fizetéscsökkentés mint javaslat, azonban azt nem fogadták el a klubok, a Fehérvár és a Ferencváros ettől függetlenül csökkentette futballistái fizetését, mégpedig 20 százalékkal.

Eközben a Hivatásos Labdarúgók Szervezete azokon a játékosokon próbál segíteni, akiknek csökkentették a fizetését.

A terv az, hogy pályázat útján döntenek majd a szociális támogatás odaítéléséről, és a rendelkezésre álló keret erejéig minden pályázó a szociális rászorultságának mértéke alapján egyedileg megállapított összegben részesül.